เบญ ราชินีสระ โกย 9 เหรียญทอง นนทรีเกมส์
เงือกเบญ เบญจพร ศรีพนมธร จากจุฬาฯ คว้า 9 เหรียญทอง ครองตำแหน่งราชินีสระสมัยที่ 2 ในกีฬามหาวิทยาลัยแห่งประเทศไทย ครั้งที่ 42 นนทรีเกมส์ ขณะที่ เจมส์บอนด์ ณัฐพงษ์ เกษ-อินทร์ จาก ม.กรุงเทพธนบุรี ได้ 5 ทอง รับอัดฉีดครึ่งล้าน พร้อมครองเจ้าสระสมัยที่ 2 เช่นกัน ด้านแบดมินตัน น้องเมย์ รัชนก อินทนนท์ จาก ม.กรุงเทพธนบุรี และ ครีม บุศนันท์ อึ๊งบำรุงพันธุ์ จากจุฬาฯต่างเข้ารอบสองหญิงเดี่ยว,การแข่งขันกีฬามหาวิทยาลัยแห่งประเทศไทย ครั้งที่ 42 นนทรีเกมส์ ที่ ม. เกษตรศาสตร์ วิทยาเขตกำแพงแสน จ.นครปฐม เมื่อวันที่ 20 ม.ค. ไฮไลต์อยู่ที่ว่ายน้ำวันสุดท้าย เงือกเบญ เบญจพร ศรีพนมธร จากจุฬาฯ ซึ่งคว้าไปแล้ว 7 เหรียญทอง ลงประเดิมชิงทองแรก ฟรีสไตล์ 800 ม.หญิง ก่อนว่ายนำม้วนเดียวจบ เข้าแตะขอบสระคนแรก เวลา 09.20.02 นาที คว้าเหรียญทองที่ 8 ให้ตัวเอง จากนั้นเบญจพร ลงเก็บเหรียญทองสุดท้าย เดี่ยวผสม 200 ม. เงือกเบญ ขึ้นนำตั้งแต่เริ่มต้นจนถึงเส้นชัย คว้าทองที่ 9 เวลา 02.28.12 นาที พร้อมครองราชินีสระเป็นสมัยที่ 2 ติดต่อกัน ขณะที่ เจมส์บอนด์ ณัฐพงษ์ เกษอินทร์ จาก ม.กรุงเทพธนบุรี ซึ่งตุนทองไว้แล้ว 4 เหรียญ ลงว่ายประเภทสุดท้าย ท่ากบ 200 ม.ชาย และเข้าแตะขอบสระเป็นคนแรก คว้าทองที่ 5 ให้ตัวเอง พร้อมทั้งรับอัดฉีด 500,000 บาท และครองเจ้าสระสมัยที่ 2 เช่นกัน,สำหรับนักกีฬายอดเยี่ยมว่ายน้ำหญิง เงือกจอย เจนจิรา ศรีสอาด จากจุฬาฯ ผลงาน 3 ทอง 2 เงิน ทั้งทำลายสถิติ 2 รายการ จากท่ากบ 50 ม. และฟรีสไตล์ 50 ม. ขณะที่ยอดเยี่ยมชาย ธนภูมิ เครือคำขาว ม.มหิดล จากผลงาน 2 ทอง ผีเสื้อ 50 ม. กรรเชียง 50 ม. 1 ทองแดง กรรเชียง 100 ม. 1 ทำลายสถิติ กรรเชียง 50 ม.,ส่วนแบดมินตัน น้องเมย์ รัชนก อินทนนท์ นักตบลูกขนไก่มืออันดับ 7 ของโลก ลงสนามคู่ผสม รอบสอง จับคู่ ไอซ์ สิทธิชัย วิบูลย์สิน จาก ม. กรุงเทพธนบุรี คู่แชมป์เก่า ชนะ พรทิพย์ สุขประเสริฐ กับ คุณากร อินเสมียน จากสถาบันการพลศึกษา 2-0 เกม 21-7, 21-7 ผ่านเข้ารอบสาม หลังจากนั้นประมาณ 1 ชั่วโมง น้องเมย์ ลงสนามหญิงเดี่ยวเอาชนะ ประกายกานต์ แสงศรี จาก ม.กรุงเทพ 2-0 เกม 21-0, 21-7 ผ่านเข้ารอบสองต่อไป ส่วนคู่แข่งคนสำคัญมือวางอันดับ 2 ของรายการ ครีม บุศนันทน์ อึ๊งบำรุงพันธุ์ จากจุฬาฯ เอาชนะ มนสิชา ไชยาวรรณ จาก ม.ทักษิณ 2-0 เกม 21-2, 21-3 ผ่านเข้ารอบสองเช่นกัน,ฟุตบอลชาย รอบ 8 ทีม ม.ธนบุรี ชนะ ม.รังสิต 2-1 ม.รัตนบัณฑิต ชนะ สถาบันการพลศึกษา 2-1 ม.ธรรมศาสตร์ ชนะดวลจุดโทษ ม.เกษตรฯ 3-2 หลังจบ 90 นาที เสมอ 0-0 จุฬาฯ ชนะ ม.วงษ์ชวลิตกุล 2-1 รอบรองชนะเลิศ ม.ธนบุรี พบ,ม.รัตนบัณฑิต ส่วนจุฬาฯ พบ ม.ธรรมศาสตร์
เงือกเบญ เบญจพร ศรีพนมธร จากจุฬาฯ คว้า 9 เหรียญทอง ครองตำแหน่งราชินีสระสมัยที่ 2 ในกีฬามหาวิทยาลัยแห่งประเทศไทย ครั้งที่ 42 นนทรีเกมส์
กีฬามหาวิทยาลัยแห่งประเทศไทย,นนทรีเกมส์,เงือกเบญ,เบญจพร ศรีพนมธร,ณัฐพงษ์ เกษ-อินทร์,น้องเมย์,รัชนก อินทนนท์,น้องครีม,บุศนันท์ อึ๊งบำรุงพันธ์,ข่าวกีฬา